ТЕХНИЧЕСКA СПЕЦИФИКАЦИЯ

за извършване на ремонтно възстановителни работи с предмет:

„Корекция на река Места – диги – разрушен участък от дясна дига на км 14+750, в землището на с. Борово, община Гоце Делчев – ремонтно – възстановителни работи, частично финансиране”

**I. Общи изисквания**

1. Възложител по настоящата процедура е Министерство на земеделието и храните (МЗХ).

2. Правна рамка.

Всички дейности, свързани с извършването на ремонтно възстановителните работи, трябва да бъдат в съответствие със следните нормативни актове:

Закона за устройство на територията и подзаконовите нормативни актове по неговото прилагане;

Наредба № 4 от 21.05.2001 г. за обхвата и съдържанието на инвестиционните проекти;

Наредба № 3 от 31.07.2003 г. за съставяне на актове и протоколи по време на строителството;

Наредба № 1 от 30.07.2003 г. за номенклатурата на видовете строежи;

Наредба № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи;

# Наредба № 5 от 2003 г. за предотвратяване и намаляване на замърсяването на околната среда с Азбест;

# Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване;

# Правилата за приемане на земни работи и земни съоръжения (публ., БСА, бр. 6 от 1988 г.);

# Правилата за приемане на хидромелиоративни системи и съоръжения (публ., БСА, бр. 12 от 1987 г.).

**II. Цел на процедурата.**

На 29.03.2015 г образуваната висока вълна нанася големи поражения на дясната дига и прилежащата заливаема берма в този участък на реката.

След преминаване на високите води са останали наносни образувания, които създават лъкатушещо течение и с това се увеличава изнасянето на материал от разрушената берма и дига.

Целта на процедурата е избор на изпълнител за извършване на ремонтно – възстановителни работи на обект: „Корекция на р. Места - диги - разрушен участък от дясна дига на км 14+750, в землището на с. Борово, община Гоце Делчев – ремонтно – възстановителни работи, частично финансиране".

**III. Обща информация за поръчката.**

На посочения участък е необходимо да се предприемат спешни възстановителни мероприятия, тъй като има опасност от ерозиране на брега, а сегашното състояние на корекцията и дясната дига на км 14+750 създават опасност от заливане на инженерна инфраструктура – разрушаване на рибарник с обем 150 000 м3 с последващи заливания на пресевна инсталация /ТМСИ/, асфалтова база, хотелски комплекс „Барото“, друга техническа инфраструктура, както и неблагоприятни последици /включително и за хората работещи в тези комплекси, предприятия и бази/ с непредвидим характер.

Изпълнителят трябва да извърши корекция на р. Места - диги - разрушен участък от дясна дига на км 14+750, в землището на с. Борово, община Гоце Делчев.

Видовете ремонтно – възстановителни работа са определени въз основа на изготвените проектни разработки в части:

1. Геодезична, съдържаща подробно заснемане за установяване действителното състояние на обекта;

2. Хидротехническа, с конструктивни елементи към съоръженията, съдържаща:

* Обяснителна записка с подробни хидравлични и статически изчисления, в т. ч. по решение на проектанта да се прецени възможността за биологично укрепване на дигата и бермата;
* Проверка проводимостта за оразмерителните водни количества при възстановен напречен профил;
* Графични приложения – ситуация, надлъжен и напречни профили, съоръжения и други с цел осигуряване стабилитета на авариралите участъци на реката.

3. Проект за организация и изпълнение на строителството (ПОИС) – организация и изпълнение на РВР;

1. План за Управление на отпадъците;
2. Пожарна безопасност;
3. План за безопасност и здраве;
4. Други – при необходимост.

Обема на предвидените ремонтно – възстановителни работи:

Обема на предвидените РВР е определен по видове и количества, съответно представен в Количествени сметки (КС) към изготвения Технически проект. Приложените КС са индикативни и имат само ориентировъчен характер. Всеки участник е длъжен да се запознае детайлно с фактическата ситуация и с приложения инвестиционен проект и да извърши своя собствена оценка на подлежащите на изпълнение количества и видове работи.

Предвидените от Възложителя като първи етап ремонтно - възстановителни работи по обекта включват възстановяване берма и дига, както и брегоукрепителни мероприятия.

Видовете ремонтно - възстановителни работи:

Ремонтно – възстановителните работи за първи етап включват подготвителни, изкопни, насипни работи и заскалявка. Необходимо е да се извършат следните основни ремонтно-възстановителни работи:

- изсичане на дървета и храсти;

- направа на подходи и рампи;

- направа на отбивна дига за строителни води;

- почистване основата под берма и дига с булдозер;

- изкопни работи с булдозер и багер;

- направа на дига и уплътняване.

- заскаляване с ломен камък на берма и дига.

Необходимо е задължително да се извърши подробен оглед на обекта и при необходимост да се прецизира техническото решение по проекта.

При изпълнение на ремонтно - възстановителните работи да се спазват стриктно всички правила и норми на техника по безопасност и охрана на труда.

Почистване на строителната площадка

Общи положения

Обхватът на работата, предмет на условията на Договора в съответствие със тази спецификация и приложените проект и чертежи, трябва да включва, не само осигуряването на цялото оборудване и работна ръка, но и изпълнението на всички дейности, свързани с премахването, почистването и/или преместването на съществуващи съоръжения, настилки, растителност и всички други пречки и/или отпадъци.

Безопасност при работа

В част „План за безопасност и здраве“ са подробно описани правилата, мерките, изискванията и инструкциите за осигуряване на безопасност и здраве при извършването на ремонтно – възстановителните работи.

Изпълнителят трябва да осигури безопасността на работниците, както и на хората, намиращи се в съседство. Площите в съседство на провеждане на разрушителни операции трябва да бъдат защитени от повреди, наранявания, прахово и друго замърсяване в резултат на извършваните работи.

Пожарна и аварийна безопасност (ПАБ)

Плановете за предотвратяване на пожари и аварии и за евакуация на хора целят осигуряване на пожарна и аварийна безопасност на ремонтно – възстановителните работи на строителната площадка, организирана за изпълнение на обекта. Изпълнителят се задължава да изпълнява предвидените в проекта мерки по осигуряването на безопасност при пожар, както и изискванията, записани в Наредба № Iз-1971/29.10.2009г. за строително – технически правила и норми за осигуряване на безопасност при пожар. Територията на строителната площадка се категоризира за ПАБ и се означава със знаци и сигнали по норматив. Поставят се табели с а) телефонен номер на Районната служба за Пожарна безопасност и защита на населението към град Гоце Делчев; б) адреси и телефон на местния Център за спешна медицинска помощ.

**IV. Обект на обществена поръчка.**

Обектът третира разрушен участък от дясна дига и берма от корекцията на р. Места на км 14+750 в землището на с. Борово. Намира се непосредствено под съществуващ праг на р. Места. По проект корекционният профил на реката в участъка е двоен трапец. Широчината на билото на дигата е 3,00 м, въздушният откос е 1:1,50, а водният – 1:2. Широчината на заливаемата берма е от 15 м до 20 м, като в разглеждания участък е 17 м. Откосът откъм реката е 1:1,5. Широчината на речното корито е около 50,00 м.

**V. Обхват.**

Обхвата на поръчката определена с Проекта засяга териториалния обхват на община Гоце Делчев (землище с. Борово). Река Места води началото си от Източна Рила - за начало се счита р. Бяла Места.

**VI. Количествена сметка:**

|  |  |  |  |
| --- | --- | --- | --- |
| **№** | **Вид строително монтажни работи** | **мярка** | **колич.** |
|  | **А. Подготвителни работи** |  |  |
| 1 | Изсичане на дървета с дебелина до 45см | бр | 25 |
| 2 | Изкореняване и извличане на същите до 6км | бр | 25 |
| 3 | Направа и баластриране на подходи и рампи | м³ | 100 |
| 4 | Направа на отбивна дига за строителните води | м³ | 500 |
| 5 | Разваляне на рампа и подходи с булдозер | м³ | 100 |
|  |  |  |  |
|  | **Б. Изкопни и насипни работи** |  |  |
| 6 | Изкоп ръчен за настъпаляване-връзка м/у стар и нов насип | м³ | 50 |
| 7 | Почиств. основа под дига и берма с булдозер до 40м-50% от изкопа | м³ | 7287 |
| 8 | Изкоп с багер в з.п. 1 ут.усл. на транспорт | м³ | 7287 |
| 9 | Транспорт на същото за направа дига и берма - 0,7км | м³ | 7287 |
| 10 | Направа на дига с булдозер-норм.условия | м³ | 8332 |
| 11 | Упл. з.п. с прикачен пневм. с валяк на пласт. 40см | м³ | 8332 |
| 12 | Ломен камък от кариера - заскалявка d<350 | м³ | 1845 |
| 13 | Ломен камък от кариера - основа d>300 | м³ | 3917 |
| 14 | Ломен камък от кариера - за основа d=200-300 | м³ | 1950 |
| 15 | Превоз на ломен камък на разст.25км- основа и заскалявка | м³ | 7712 |
| 16 | Проби за плътност на материала и лабораторни изследвания | бр | 6 |

**VII. Процедури**

Съгласно изискванията на глава 26 от Закона за обществени поръчки за събиране на оферти с обява.

**VIII. Прогнозна стойност**

Прогнозната стойност на обществената поръчка е в размер на 198 246,25 лева без ДДС.

**IX. Период за изпълнение**

Периодът на изпълнение на поръчката е до 15.11.2016 г.

**X. Изпълнители, които могат да участват:**

1. притежаващи документ от Камарата на строителите в България, че са вписани в регистъра да изпълняват строежи от четвърта група: строежи от благоустройствената инфраструктура, хидротехническо строителство и опазване на околната среда за строежи от I до VI категория.

2. притежаващи опит в изпълнението на подобни поръчки - поне една изпълнена поръчка от последните три години.

3. разполагащи с квалифициран персонал, специализирани работници, ангажирани за изпълнение на поръчката. В екипа, изпълняващ обекта, да има минимум двама хидроинженери.

4. разполагащи с необходимите инструменти и техническото оборудване за изпълнение на поръчката

**XI. Финансови условия**

ВЪЗЛОЖИТЕЛЯТ извършва плащане след приемане по надлежния ред на реално извършени СМР след представяне на фактура в оригинал от ИЗПЪЛНИТЕЛЯ и след подписване на констативен акт (образец 15) за установяване годността за приемане на строежа (Наредба № 3/31.07.2003 г. за съставяне на актове и протоколи по време на строителството).

ВЪЗЛОЖИТЕЛЯТможе да открие неотменяем, документарен, делим, непрехвърляем акредитив в полза на ИЗПЪЛНИТЕЛЯ, като плащането се извършва след точно изпълнение на задълженията на ИЗПЪЛНИТЕЛЯ, при спазване на задълженията по чл.4 от договора, като всяка от страните поема за своя сметка банковите разноски за обслужване на акредитива на обслужващата я банка.